# Predseda

# Národnej rady Slovenskej republiky

Bratislava 22. marca 2018

Číslo: CRD-600/2018

## P O Z V Á N K A

Podľa čl. 83 ods. 1 Ústavy Slovenskej republiky a § 107 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky zvolávam   
**30.** schôdzu Národnej rady Slovenskej republiky so začiatkom

**v piatok 23. marca 2018 o 9.00 hodine.**

Schôdza sa bude konať v rokovacej sále Národnej rady Slovenskej republiky, Námestie Alexandra Dubčeka 1, Bratislava.

##### N á v r h p r o g r a m u

1. **Informácia Mandátového a imunitného výboru Národnej rady Slovenskej republiky   
o nastúpení náhradníkov na zaniknutý mandát poslanca a neuplatňované mandáty poslancov Národnej rady Slovenskej republiky**

2. **Sľub poslancov**

3. **Návrh na zmeny v zložení výborov Národnej rady Slovenskej republiky a zmenu   
v zložení stálej delegácie Národnej rady Slovenskej republiky (tlač 915)**

4. **Návrh na voľbu predsedov výborov Národnej rady Slovenskej republiky (tlač 916)**

\* \* \*

5. **Programové vyhlásenie vlády Slovenskej republiky a žiadosť vlády o vyslovenie dôvery (tlač 913)**

Predkladá sa podľa čl. 113 Ústavy Slovenskej republiky a § 107 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

*Programové vyhlásenie vlády prednesie predseda vlády Slovenskej republiky.*

\* \* \*

Po prednesení Programového vyhlásenia vlády Slovenskej republiky bude schôdza Národnej rady Slovenskej republiky prerušená na rokovanie výborov Národnej rady Slovenskej republiky o Programovom vyhlásení vlády Slovenskej republiky za účasti členov vlády Slovenskej republiky.

\* \* \*

*Pokračovanie rokovania o Programovom vyhlásení vlády Slovenskej republiky a žiadosti vlády o vyslovenie dôvery.*

* Vystúpenie spoločného spravodajcu z gestorského Výboru Národnej rady Slovenskej republiky pre financie a rozpočet
* Rozprava
* Hlasovanie o návrhu uznesenia Národnej rady Slovenskej republiky k Programovému vyhláseniu vlády Slovenskej republiky a jej žiadosti o vyslovenie dôvery

**Andrej D a n k o v. r.**